CELEX: C2006/048/70
Language: lt
Date: 2006-02-25 00:00:00
Title: Byla T-413/05  2005 m. lapkričio 18 d.  pareikštas ieškinys byloje  Sanchez Ferriz prieš Europos Bendrijų Komisiją

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/36
            
         2005 m. lapkričio 18 d. pareikštas ieškinys byloje Sanchez Ferriz prieš Europos Bendrijų Komisiją
   
   (Byla T-413/05)
   (2006/C 48/70)
   Proceso kalba: prancūzų
   Šalys
   
      Ieškovas: Sanchez Ferriz (Briuselis, Belgija), atstovaujamas advokato F. Frabetti
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti ieškovo tarnybinės veiklos vertinimo ataskaitą (REC/CDR) už laikotarpį nuo 2001 m. liepos 1 d. iki 2002 m. gruodžio 31 d.
            
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Pagrįsdamas savo ieškinį, ieškovas pirmiausia tvirtina, kad buvo pažeistas Pareigūnų tarnybos nuostatų 26 straipsnis, kadangi jo vertinimo ataskaita fiziškai nebuvo įdėta į jo asmens bylą, o saugoma tik elektroninės formos ir kad nei materialios formos byloje, nei jos elektroninėje versijoje nebuvo jokių šios ataskaitos pirmos redakcijos buvimo įrodymų.
   Ieškovas taip pat nurodo, kad buvo pažeistas Pareigūnų tarnybos nuostatų 43 straipsnis, šį straipsnį įgyvendinančios bendrosios nuostatos, taip pat Vertinimo gairės ir Specialiosios vertinimo už 2001–2002 metus gairės, kadangi Komisija yra įpareigojusi vertintojus laikytis vertinimo vidurkio kaip „tikslo“.
   Ieškovas taip pat tvirtina, kad Komisijos nustatyta nuopelnų balų sistema leidžia keleto pareigūnų, kurių naudingumas nėra toks pat, paskyrimą į tą patį lygį ir pakopą, o tai, ieškovo manymu, paneigia vienodo požiūrio principą.
   Galiausiai ieškovas nurodo, kad buvo pažeistas šališko proceso draudimo principas ir pareiga motyvuoti, piktnaudžiauta įgaliojimais, pažeistas teisėtų lūkesčių apsaugos principas, taisyklė „patere legem quam ipse fecisti“ ir pareiga rūpintis pareigūnais.